**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | |
|  | | | | | | | | |
| **ПОДАЦИ О КАНДИДАТУ** | | | | | | | | |
| Презиме, име једног родитеља и име | | | Грубер (Снежана) Александра | | | | | |
| Датум и место рођења | | | 15. 01. 1975. године у Нишу | | | | | |
| **Основне студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Србистика | | | | | |
| Звање | | | Дипломирани филолог за српски језик | | | | | |
| Година уписа | | | 1999/2000. | | | | | |
| Година завршетка | | | 2005. | | | | | |
| Просечна оцена | | | 7.68 | | | | | |
| **Мастер студије, магистарске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | | Мастер академске студије – модул српски језик | | | | | |
| Звање | | | Мастер филолог за српски језик | | | | | |
| Година уписа | | | 2012. | | | | | |
| Година завршетка | | | 2015. | | | | | |
| Просечна оцена | | | 9.50 | | | | | |
| Научна област | | | Методика наставе српског језика | | | | | |
| Наслов завршног рада | | | Компаративна анализа дидактичке апаратуре граматика српског језика и немачког језика као матерњег | | | | | |
| **Докторске студије** | | | | | | | | |
| Универзитет | | | Универзитет у Нишу | | | | | |
| Факултет | | | Филозофски факултет | | | | | |
| Студијски програм | | |  | | | | | |
| Година уписа | | |  | | | | | |
| Остварен број ЕСПБ бодова | | |  | | | | | |
| Просечна оцена | | |  | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Јањић, Марина, Грубер, Александра. 2015. „Дидактичка обликованост граматике немачког језика у ИК „Klett“ из Лајпцига“, часопис Учење и настава, Год. I, Бр. I, 2015. 131 – 146. Београд: Klett. ISSN 2466 – 2801; COBISS.SR-ID 217855244; УДК 371.671.046.12:811.112.236; 371.671.046(497.11) | | | | | | М 53 | |
| *Кратак опис садржине (до 100 речи)*  Рад се бави теоријском основом обезбеђивања квалитета језичких уџбеника(граматика) у складу са постављеним стандардима, са посебним освртом на његову дидактичку обликованост према стандардима Д групе. Теоријска платформа утемељена је на аналитичком приступу дидактичке обликованости уџбеника немачког језика (као матерњег) за 6. разред основне школе Deutsch kompetent 6, у издању Издавачке куће Klet из Лајпцига (Немачка). Резултати анализе потврдили су да овај савремени уџбеник задовољава свих 13 Д стандарданеопходних за конципирање модерног уџбеника граматике у контексту актуелних образовних теорија конструктивизма и активног учења.  Анализирана граматика може послужити као угледни пример добре праксе у креирању иновираног и полифункционалног уџбеника српског језика (граматике) у контексту холистичког приступа образовању. | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 2 |  | | | | | |  | |
| *Кратак опис садржине (до 100 речи)* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 3 |  | | | | | |  | |
| *Кратак опис садржине (до 100 речи)* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 4 |  | | | | | |  | |
| *Кратак опис садржине (до 100 речи)* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| 5 |  | | | | | |  | |
| *Кратак опис садржине (до 100 речи)* | | | | | |
| Рад припада научној области докторске дисертације | | | ДА | НЕ | ДЕЛИМИЧНО |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | **ДА** | **НЕ** |
| *образложење* | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | |
| Име и презиме, звање | | Марина Јањић, редовни професор | | | | | | |
| Ужа научна област за коју је изабран у звање | | Српски језик (Методика наставе српског језика и књижевности) | | | | | | |
| Датум избора | | 03. 5. 2017. год. | | | | | | |
| Установа у којој је запослен | | Филозофски факултет Универзитета у Нишу | | | | | | |
| Е-пошта | | marina.janjic@filfak.ni.ac.rs | | | | | | |
| **Најзначајнији радови ментора из научне области којој припада тема докторске дисертације** | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | **Категорија** | |
| 1 | Jaњић, М 2015. Методичке рефлексије о савременим аспектима наставе фонетике и фонологије српског језика, Ниш: Филозофски факултет. ISBN 978-86-7379-388-7 COBISS.SR-ID 219677708 | | | | | | M 42 | |
| 2 | Jaњић, Мaрина. 2017. Методички хоризонти – одабрана поглавља методике наставе српског језика и књижевности. Београд: NM libris. ISBN 978-86-89711-13-4 COBISS.SR-ID 230496012 | | | | | | M 42 | |
| 3 | Марина С. Јањић, 2018. Темељна методолошка питања наставе српског језика у дијаспори, у: Српска славистика – колективна монографија, Том II: Књижевност, култура, фолклор, Питања славистике, радови српске делегације на XVI Међународнoм конгресу слависта одржаном у Београду 20-27. VIII 2018. Београд: Савез славистичких друштава Србије, Београд: Чигоја штампа, 123-137. ISBN 978-86-917949-4-1, COBISS.SR-ID 266606604. | | | | | | M 12 | |
| 4 | Марина С. Јањић: 2017. Школска терминологија у дијахронијској перспективи, СЛОВЕНСКА ТЕРМИНОЛОГИЈА ДАНАС, НАУЧНИ СКУПОВИ Књига CLXVII, ОДЕЉЕЊЕ ЈЕЗИКА И КЊИЖЕВНОСТИ, Књига 28, Примљено на V скупу Одељења језика и књижевности од 30. маја 2017. године, на основу реферата академика Предрага Пипера и проф. др Рајне Драгићевић, Уредници академик ПРЕДРАГ ПИПЕР др ВЛАДАН ЈОВАНОВИЋ, Београд: СРПСКА АКАДЕМИЈА НАУКА И УМЕТНОСТИ. 317 -331. ISBN 978–86–7025–741–2 COBISS.SR-ID 245187852 811.16'276.6(082) и 811.16'373(082) М 13 | | | | | | M 13 | |
| 5 | Јањић, М. (2018). Стилистика и естетика говора, у зборнику радова: Српски језик: статус, систем, употреба, ФИЛУМ Крагујевац,671-683. 371.3::811.163.41'38 ISBN 978-86—80796-27-7 ,671-683 | | | | | | M 45 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Снежана Божић, *Интернет и мултимедија као средства у настави књижевности*, Филозофски факултет Универзитета у Нишу | 2012. | 12. маја 2015. |
| 2. | Александар Новаковић, *Полифункционалност уџбеничког комплета у настави српског језика као страног*, Филозофски факултет Универзитета у Нишу | 10. јул 2018. | 29. 4. 2021. |
| 3. |  |  |  |
| 4. |  |  |  |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | **ДА** | **НЕ** |
| *образложење* | | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | | |
| Предлог наслова теме докторске дисертације | | | Стилистичке теме у настави српског језика на основношколском нивоу | | | | | | | |
| Научно поље | | | Лингвистика – поље хуманистичких наука | | | | | | | |
| Научна област | | | Српски језик | | | | | | | |
| Ужа научна област | | | Методика наставе српског језика | | | | | | | |
| Научна дисциплина | | | Стилистика | | | | | | | |
| 1. | Предмет научног истраживања *(до 800 речи)* | | | | | | | | | |
| Предмет нашег истраживања биће стилистичке теме у настави српског језика у основној школи. Разматраћемо два елемента на пољу стилистике: експресивну вредност језичких јединица и механизме стилизације. Стилистика као лингвистичка дисциплина отворена је ка другим језичким областима: лингвистици текста, реторици, семиологији, социолингвистици, теорији књижевности, наратологији, тако да ће нас сам истраживачки поступак корелативно навести и на друге лингвистичке науке. Посматрајући језик као комуникацијски систем, наићи ћемо на различите језичке функције које су предуслов за проучавање функционалних стилова. Бавећи се конотативним у природном језику, нећемо игнорисати ни конотативне аспекте семиотике уопште. Разматраћемо питања стила и токове развоја стилистике, проучавати раслојавање српског језика и језичке варијетете, анализираћемо конкретне стилове у мрежи релација у систему комуникације. Већи део рада биће посвећен нивоима лингвостилистичке анализе и карактеристичним јединицама – стилемама. Сфера нашег трагања биће стилистика која прави инвентар стилема једног стила или језика уопште чији је примарни задатак посматрање стилогености језичких јединица. Како су стилеме постојане у свим типовима дискурса, у свим функционалним стиловима, анализа ће бити усмерена и на испитивање различитих врста стилема. Говорићемо о интертекстуалности, наративним фигурама, разматрати различите типове функционалних стилова и међустилова. Утврђиваћемо доминантне функције, доминацијом и одсуством појединих језичких средстава. Кроз семантику која проучава однос знака према референту, синтаксу – однос међу знаковима и прагматику – однос између знакова и корисника, пратићемо релевантне и неопходне факторе успешне комуникације. С обзиром на то да је стил свакодневно присутан у различитим сферама комуникације, интересоваће нас различити начини изражавања истог садржаја у зависности од контекста, ситуације, циља и функције комуникације. Узимаћемо у обзир девијантност у односу на норму. Биће речи и о стилској маркираности, као и о критеријумима предвидљивости и непредвидљивости у издвајању језичких јединица у одређеном контексту. Упоредо са разуђеношћу стилистике пратићемо и обновљену реторику, рођену у античкој Грчкој, те ћемо у обзир узети и Аристотелов став у вези са посматраним и примењеним реторичким украсима у књижевном тексту. Питањем доминантних функција сваке поруке у говорном догађају теоријски ћемо се бавити пратећи комуникациону схему Романа Јакобсона, једног од најзначајнијих лингвиста 20. века, који истиче шест језичких функција. Осврнућемо се и на ставове оснивача структуралне лингвистике Фердинанда де Сосира у вези са проучавањем анаграма у делима латинских песника (Kaler 1980: 130), проналажењем анаграма у почетним стиховима Лукрецијеве песме грчког имена богиње Афродите, тј. Венере којој су стихови били намењени. Анализираћемо Ашеров став (1994: 3832) у вези са знаковима као свим типовима елемената – вербалним, природним, вештачким и став Чомског који сматра бесмисленим, семантички и граматички девијантним све оно што jе за песнике поетски оправдано и инспиративно.  Савремену стилистику посматраћемо као доминантно дескриптивну – она описује и тумачи функционисање појединих језичких средстава и промене у неком стилу. За неке ауторе термин стил представља непотребно прекорачење (Dikro, Todorov, 1987:230). Сагледавајући савремене стилистичке теорије имаћемо у виду да полазе од претпоставке да између стила и значења постоји еквиваленција. Према неким ауторима стил ће се посматрати само на индивидуалном нивоу као скуп језичких карактеристика по којима се појединци разликују – као база њиховог личног лингвистичког идентитета (Crystal 1994:66). Стилистичари откривају, врше реконструкцију карактеристичних својстава стилова епохе, правца и школе и тумаче их својим појмовно-категоријалним апаратом. Неки аутори ће се везивати за професионалне, тематске и специјалне варијетете језика, а формалне и неформалне варијанте означаваће термином стил (Trudgill 1984: 101). Говорећи о поступку „онеобичавања“ (Шкловски 1967: 275) у први план поставља отежалост форме и утицај на дужину перцепције. На основу става да сваки функционални језик има властити систем конвенција, тј. властити језик (Tese, 1986:163), развија се типологија и поспешује дефинисање функционалних стилова као поткодова везаних за одређену сферу употребе језика у систему комуникације (Tošović 1988: 77).  Посебно важне смернице за стилску анализу у језику проналазимо у теорији стилистике коју је утемељио Чаркић кроз поређење различитих примењених и теоријских лингвостилистичких истраживања појединачно, а затим упоређујући начела, методе и моделе стилистике и дијалектолошку синтаксу. Такође, све стилеме на синтаксичком плану, њихову функционално-стилску и експресивну маркираност посматраћемо кроз призму синтаксичке стилистике (Катнић-Бакаршић 1999:95). Узећемо у обзир и теорије о синтаксостилистици спомињући интонациони рељеф реченице и повезаност интерпункције и граматичке структуре реченице, типовима реченица и устаљеним фразеолошким реченичним и синтагматским структурама (Раденковић, 1977:40 – 42). Наравно, узећемо у обзир и ставове савремених иманентних стручњака у земљи, (Симића, Ковачевића) и инострансту у вези са стилистичким темама.  Проблем истраживања у вези са предметом јесте квалитет и квантитет стилских вежби у наставној теорији и пракси. Истражићемо у којој мери је стилистика присутна у актуеним наставним програмима и плановима, с једне, и на који начин наставници практичари приступају реализацији стилских вежби и осталих стилистичких садржаја у оквиру настваног концепта у оквиру подручја српски језик и језичка култура. Бавећи се стилистичким компетенцијама, указаћемо на граматички паралелизам и граматичке опозиције, језичке елементе на нивоу лингвостилистичке анализе, осврнути се на секундарне стилове у настави српског језика. Пратићемо степен присутности фоностилистике, лексикостилистике, морфостилистике, синтаксостилистике, текстуалне стилистике у наставним плановима и програмима за наставу српског језика и књижевности млађих и старијих разреда основне школе. | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | |
| Наведена литература у вези са теоријским истраживањима које претходе самој изради докторске дисертације релеванта је и усклађена са проблематиком теме. Наведене су референце актуелних истраживача из области лингвистике, лингвометодике и стилистике. Важно је истаћи да се у списку литературе налазе имена домаћих и иностраних аутора, еминентних у наведеним дисциплинама. | | | | | | | | | | |
| 3. | Циљеви научног истраживања *(до 500 речи)* | | | | | | | | | |
| Циљ нашег научног истраживања јесте да вођени систематичним и научно утемељеним теоријама образовне лингвистике дијагностикујемо статус наставног подручја стилистике у наставној теорији и пракси на основношколском нивоу.  Даљи циљ истраживања јесте да откријемо нове и функционалне методе у настави стилистике у контексту XXI века.  Из овако широко и дубоко постављеног циља, произилазе задаци научног истраживања:  1. преглед и анализа савремених лингвостилистичких истраживања;  2. преглед и анализа савремених психолошко-дидактичких (методичких) истраживања;  3. детаљна анализа наставних планова и програма за основу школу ради утврђивања заступљености стилистичких тема;  4. разоткривање имплицитних и навођење експлицитних облика наставе стилистике и њихово дијагностиковање у реалној настави;  5. дидактичка и лингвистичка анализа уџбеника српског језика и културе изражавања од 1. до 8. разреда основне школе и утврђивање заступљености и методичко обликовање стилских тема у њима;  6. детаљна анализа општих стандардна постигнућа за крај основне школе за српски језик и дијагностиковање нивоа очекиване стилистичке компетенције код свршених основаца;  7. емпиријско истраживање наставе стилистике на основношколском нивоу ради утврђивања реалног квалитета наставе стилистике;  8. креирање новог наставног контекста (стратегија и метода) у настави стилистике на основношколском нивоу;  9. показати како је стилистичка креативност као одлика индивидуалног стила појединца посебан аспект стилистичке компетенције и као таква квалитативно другачија од базичног аспекта.  Наша полазна хипотеза јесте да је интерпретација стилских вежби у акутелној реалној настави српског језика тек делимична или занемарљива. Последица таквог реалног стања јесте јако осиромашен стил изражавања, што у питање доводи и квалитет комуникационог чина на релацији свих чинилаца наставног процеса. На когнитивном нивоу разматраћемо сфере сликовитости, дескриптивности кроз призму говорних вежби међу ученицима млађих и старијих разреда основне школе.  Анкетирањем професора разредне и предметне наставе пратићемо не само квантитативну заступљеност, већ и квалитет материјала који је као полазни лингвометодички или радни у виду вежбања, радних налога и задатака постављен у радним уџбеницима и наставним листовима. | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | |
| Рад на изради докторске дисертације требало би да допринесе постизању следећих резултата:  1. дефинисање целовитог наставног концепта стилских вежби у настави српског језика на основношколском нивоу;  2. дефинисање иманентне наставе стилистике, тј. присуства стилистичких садржаја у оквиру наставних јединица граматике, културе изражавања и књижевности на основношколском нивоу;  3. формирање теоријског оквира за евалуацију уџбеника ради квантитативне и квалитативне анализе стилских вежби;  4. извођење закључка о методичкој обликованости стилских тема у њима;  5. утврђивање заступљености стилских вежби у наставном плану и програму за српски језик и књижевност у млађим и старијим разредима основне школе;  6. закључак у вези са степеном остварености стилских вежби у оквиру наставног плана и програма;  7. закључак о утицају онлајн наставе (наставе на даљину) на стилске вежбе и формирање теоријског оквира у вези са програмираном наставом и дигитализацијом и употребом апликативних софтвера;  8. креирање модела активне и креативне наставе стилистике на основношколском нивоу. | | | | | | | | | | |
| 5. | Примењене научне методе *(до 300 речи)* | | | | | | | | | |
| Током научног истраживања у циљу израде докторске дисертације користићемо се сложеном научном методологијом карактеристичном за лингвистичка и педагошка истраживања.  Користићемо дескриптивну, емпиријску, методу анализе и синтезе, компаративну, статистичку, методу компилације, апстракције и конкретизације. Служићемо се техником анкетирања, системског посматрања и анализе садржаја, а као инструмент послужиће нам анкетни лист.  Централно место биће посвећено наставном експерименту у коме ћемо уз помоћ контролног и експерименталног извођења проверити квалитет иноватних модела наставе стилистике. Такође, анализираћемо писмене саставе ученика завршних разреда основне школе (4. и 8) ради утврђивања стилистичке компетенције ученика и дијагностиковања ефикасности актуелне наставе. Анкетираћемо ученике у вези са новим представљеним моделима и другим питањима стилских вежби у настави како бисмо утврдили њихове ставове и мишљења о овом проблему. Интервјуи са учитељима и наставницима ће указати на њихове професионалне ставове и искуства у вези са стилсиким вежбама у настави.  Обрада података биће квантитативног и квалитативног карактера.  1. У самом истраживачком чину (наставном експерименту) учествоваће ученици изабраних одељења парних разреда двеју основних школа (којима предају различити учитељи и настаници). Дакле, корпус истраживања би тако обухватио око 500 испитаника-ученика који би учествовали у наставном експерименту.  2. Други део истраживања који се тиче анкетирања, тј. испитивања мишљења ученика о иновативним моделима стилксих вежби би обухватио исто толико – 500 – анкетираних ученика.  3. Трећи део истраживања подразумева стилску анализу изабраних писмених састава ученика 4. и 8. разреда, будући да су то завршни разреди разредне и предметне наставе основне школе. О стилистичким компетенцијама ученика доћи ћемо до закључка анализом 60 ученичких писмених састава (по 30 из сваке школе).  4. Биће обављени и интервјуи са 20-ак учитеља и наставника.  5. Опсервације и систематско посматрање биће резултат реалне наставне праксе аутора (будући да је запослен у основној школи). | | | | | | | | | | |
| Предложена тема се прихвата неизмењена | | | **ДА** | | | **НЕ** | | | | |
| Коначан наслов теме докторске дисертације | | | Стилистичке теме у настави српског језика на основношколском нивоу | | | | | | | |
| **ЗАКЉУЧАК** *(до 100 речи)* | | | | | | | | | | |
| На основу детаљних информација изнетих у претходним рубрикама документа, Комисија једногласно закључује да је предложена тема докторске дисертације „Стилистичке теме у настави српског језика на основношколском нивоу“ научно заснована, актуелна и релевантна за савремена истраживања у области методике наставе српског језика и књижевности. Кандидат Александра Грубер испунила је све законске услове и обавила све неопходне предрадње које претходе изради докторске дисертације. Методологија истраживања је веома комплексна, садржајна и усмерена ка јасно дефинисаном предмету и проблему истраживања, са прецизно постављеним циљевима и задацима и веродостојним хипотезама. Коришћена литература сведочи о томе да је кандидат систематски и свеобухватно спровео детаљно истраживање досадашњих научних радова из области стилистике и методике наставе језика. Предложена тема до сада није испитивана и њена реализација у виду докторске дисертације може бити од огромног академског и научног значаја за националну лингвистику, а посебно у домену унапређења квалитета теорије и праксе наставе српског језика. | | | | | | | | | | |
| **ПОДАЦИ О КОМИСИЈИ** | | | | | | | | | | |
| Број одлуке НСВ о именовању Комисије | | | | **8/18-01-007/21-020** | | | | | | |
| Датум именовања Комисије | | | | **17. 9. 2021. године** | | | | | | |
| **Р. бр.** | | **Име и презиме, звање** | | | | | | **Потпис** | | |
| 1. | | Др Снежана Божић, ванредни професор | | | | председник | |  | | |
| Српска и компаративна књижевност | | | Филозофски факултет у Нишу | | |
| (Научна област) | | | (Установа у којој је запослен) | | |
| 2. | | Др Марина Јањић, редовни професор | | | | ментор, члан | |  | | |
| Српски језик | | | Филозофски факултет у Нишу | | |
| (Научна област) | | | (Установа у којој је запослен) | | |
| 3. | | Др Милка Николић, ванредни професор | | | | члан | |  | | |
| Српски језик | | | Филолошко-уметнички факултет у Крагујевцу | | |
| (Научна област) | | | (Установа у којој је запослен) | | |
| 4. | | Др Бојана Милосављевић, ванренди професор | | | | | члан |
| Српски језик | | | Учитељски факултет у Београду | | |
| (Научна област) | | | (Установа у којој је запослен) | | |
| Датум и место:  Ниш, 27. 9. 2021. | | | | | | | | | | |