**УНИВЕРЗИТЕТ У НИШУ Образац Д2**

**НАЗИВ ФАКУЛТЕТА**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ИЗВЕШТАЈ О НАУЧНОЈ ЗАСНОВАНОСТИ ТЕМЕ ДОКТОРСКЕ ДИСЕРТАЦИЈЕ** | | | | | | | | | | | |
|  | | | | | | | | | | | |
| **ПОДАЦИ О КАНДИДАТУ** | | | | | | | | | | | |
| Презиме, име једног родитеља и име | | | Ђорђевић, Александар, Александра | | | | | | | | |
| Датум и место рођења | | | 23.05.1981. Београд | | | | | | | | |
| **Основне студије** | | | | | | | | | | | |
| Универзитет | | | Универзитет у Београду | | | | | | | | |
| Факултет | | | Филолошки факултет | | | | | | | | |
| Студијски програм | | | Италијански језик и књижевност | | | | | | | | |
| Звање | | | Професор италијанског језика и књижевности | | | | | | | | |
| Година уписа | | | 2000/2001 | | | | | | | | |
| Година завршетка | | | 2007 | | | | | | | | |
| Просечна оцена | | | 8,11 | | | | | | | | |
| **Мастер студије, магистарске студије** | | | | | | | | | | | |
| Универзитет | | | Универзитет у Београду | | | | | | | | |
| Факултет | | | Филолошки факултет | | | | | | | | |
| Студијски програм | | | Италијанистика | | | | | | | | |
| Звање | | | Дипломирани филолог италијанског језика и књижевности- master | | | | | | | | |
| Година уписа | | | 2008/2009 | | | | | | | | |
| Година завршетка | | | 2010 | | | | | | | | |
| Просечна оцена | | | 9,33 | | | | | | | | |
| Научна област | | | Методика наставе страних језика | | | | | | | | |
| Наслов завршног рада | | | Мотивација студената Академије лепих уметности за учење италијанског језика | | | | | | | | |
| **Докторске студије** | | | | | | | | | | | |
| Универзитет | | | Универзитет у Нишу | | | | | | | | |
| Факултет | | | Филозофски факултет | | | | | | | | |
| Студијски програм | | | Филологија | | | | | | | | |
| Година уписа | | | 2018 | | | | | | | | |
| Остварен број ЕСПБ бодова | | | 120 | | | | | | | | |
| Просечна оцена | | | 10 | | | | | | | | |
| **ПРИКАЗ НАУЧНИХ И СТРУЧНИХ РАДОВА КАНДИДАТА** | | | | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | | | | **Категорија** | |
| 1 | Петковић А. (2011).***Учење страних језика и мотивација***. Задужбина Андрејевић: Београд, 75 страна.  ISBN 978-86-7244-985-3 | | | | | | | | | М42 | |
| У монографији је дат теоријски осврт на учење страног језика уз анализу лингвистичких појмова матерњег, страног и другог језика. Износи се анализа теорија о учењу и усвајању језика, почевши од бихевиоризма, преко нативизма, конструктивистичке теорије, а посебно значај интеракцијског приступа. Представљени су фактори, унутрашњи и спољашњи који утичу на учење страног језика, док је нарочита пажња посвећена појму критичног периода и теоријама везаних за његово окончање. Даје се појам културолошког релативизма и обрађују појмови везани за културолошку компетенцију у циљу смањења етноцентризма и толерантнијем приступу појединца према идеји „другог“. Детаљно се обрађује појам мотивације, њене поделе и нарочито њен значај приликом учења страног језика. | | | | | | | | |
| Рад припада научној области докторске дисертације | | | | ДА | **НЕ** | | ДЕЛИМИЧНО | |
| 2 | Ђорђевић, А. (2017). ***Социјални аспекти слике света у Напуљској тетралогији Елене Феранте*.** Годишњак за српски језик и књижевност Филозофског факултета у Нишу, бр. 17, Филозофски факултет Ниш. 33-45  ISSN 2334-6922 | | | | | | | | | М52 | |
| Рaд се бaви *Нaпуљском тeтрaлoгиjом* Eлeнe Фeрaнтe тумачећи карактеристике напуљског друштва представљене у роману, смештајући их у одговарајући друштвени, историјски и културни контекст. Анализом социјалних аспеката, којима aутoркa дочарава хрoнoтoп, у раду се осветљава слика послератне Италије приказом Напуља и његових предграђа. Испитује се став Елене Феранте према насиљу као виду комуникације у окрутној атмосфери предграђа, а посебно према насиљу над женама као парадигми односа моћи и виду ограничавања жена. Прикaзом кoнфрoнтирaне упoтрeбе диjaлeктa и стaндaрднoг jeзикa Феранте ствара мeтaфoру зa низ других бинaрних кaрaктeристикa пoслeрaтнe тoтaлитaрнe Итaлиje у фaзи мoдeрнизaциje. Анализом културолошких, политичких, социјалних и лингвистичких апстрактних елемената даје се преглед специфичности и дубине наративних нивоа ове саге. | | | | | | | | |
| Рад припада научној области докторске дисертације | | | | **ДА** | НЕ | | ДЕЛИМИЧНО | |
| 3 | Ђорђевић, Александра (2021). ***Слушкињина прича* *Маргарет Атвуд као парадигма модерне феминистичке дистопије.*** Language, Literature and Future – Book of Abstracts. Alfa BK University, Belgrade, 52.  ISBN: 978-86-6461-049-0 | | | | | | | | | M64 | |
| Феминистичке дистопије баве се улогом жене у утопијско-дистопијском свету и проблематизују концепт „државе благостања“ као инструмента за успостављање јавног патријархата, друштвене контроле и регулисања сексуалности. Роман *Слушкињина прича* Маргарет Атвуд анализира се у раду са намером да се читањем дистопијске визије ове списатељице мапирају основне тежње за класном, расном, а пре свега родном равноправношћу. Рад настоји да анализом *Слушкињине приче* разобличи механизме којима се жена карактерише као инфериорни *други*, разбијајући митове о женском идентитету и ропском карактеру наметнутих стереотипа о мајчинству, женском телу, сексуалности, језику као значајним аспектима друштвено-политичке реалности у светлу ктитичког тона који Маргарет Атвуд несумњиво предочава у овом култном роману. | | | | | | | | |
| Рад припада научној области докторске дисертације | | | | **ДА** | НЕ | | ДЕЛИМИЧНО | |
| 4. | Ђорђевић, Александра. (2018). ***Наративне стратегије у хронотопском приповедном тону Елене Феранте****.* Књигa сaжeтaкa сa нaучнoг скупa: Нaукa и сaврeмeни унивeрзитeт 8, Филoзoфски фaкултeт у Нишу, стр.52  ISBN 978-86-7379-489-1 | | | | | | | | | М64 | |
| Овај рад бави се наративним стратегијама у романима који чине *Напуљску тетралогију* ауторке Елене Феранте. Рад обрађује најзначајније елементе нарације Елене Феранте, које су кључне за формирање наративног идентитета, и разматра технике које ауторка користи ради промене темпа нарације, да би постигла несметано кретање кроз време и приказала однос динамике моћи протагонисткиња. Комплексна приповедна сугестивност нараторке представља поетички кључ за тумачење изразито амбивалентног односа двеју протагонисткиња, експлицитног ривалства, обостраног односа зависти, али и необичне повезаности и блискости кроз традиционалну когнитивну логику која их дефинише у различитим улогама које су им у хронотопском приповедном тону додељене - у улози кћерке, мајке, супруге, љубaвницe и, наравно, пријатељице. | | | | | | | | |
|  | Рад припада научној области докторске дисертације | | | **ДА** | | | Не | | ДЕЛИМИЧНО |
| 5. | Петковић, А. (2011).***Предности раног учења страних језика***. Методичка пракса – часопис за наставу и учење, бр. 1, Учитељски факултет: Врање, Школска књига: Београд, 129 – 142.  YU ISSN 0354-9801 UDK 37 | | | | | | | | | М53 | |
| У раду се анализирају предности учења страних језика наводећи истраживања која потврђују да деца која рано почну са учењем страних језика лакше достижу ниво флуентности изворног говорника, постижу боље резултате на тестовима како вербалне тако и невербалне интелигенције и имају веће самопоуздање од својих вршњака. Учење страних језика поспешује когнитивни развој, меморију, вештину слушања као и развој комуникативних вештина и културолошког релативизма. Појам билингвизма, заједно са поделама допуњен је истраживањима која потврђују предност билингвалне над монолингвалном децом у, како језичким, тако и металингвистилким вештинама. | | | | | | | | |
| Рад припада научној области докторске дисертације | | | | ДА | **НЕ** | | ДЕЛИМИЧНО | |
| 6. | Ђорђевић, Александра. ***Приручник за италијански језик.***Уџбеник италијанске граматике са вежбањима и елементима цивилизације и културе са лекксиком (рецензиран, у штампи). Факултет савремених уметности. Београд | | | | | | | | |  | |
| Намена уџбеника је да студенте упозна са посебним садржајима везаним за италијанску културу и за италијански језик, као и да помогне студентима да примењују савладане вештине. Први део Приручника је посвећен основним информацијама о Италији, о њеном географском положају, историји, основним подацима из културе и уметности, фестивалима, спорту и знаменитостима у највећим италијанским градовима. Други део Приручника садржи кратак преглед основних правила граматике италијанског језика која обухватају ортографију, члан, именицу, придеве, глаголе у основним временима презента, футура, перфекта и имперфекта, личних заменица. Трећи део Приручника садржи неопходне тестове за припрему испита. Уз тестове су дата и решења помоћу којих се студентима олакшава припрема за полагање испита. | | | | | | | | |
| Рад припада научној области докторске дисертације | | | | ДА | НЕ | | **ДЕЛИМИЧНО** | |
| 7. | Петковић, Александра. (2014). ***Мотивација као један од фактора квалитета учења страних језика на нематичним департманима.***Наука и савремени универзитет 3 – Језик, књижевност и култура, тематски зборник радова. Филозофски факултет, Ниш, стр.206–219  ISBN 978-86-7379-349-8 | | | | | | | | | M33 | |
| У раду су издвојени и анализирани фактори значајни за квалитетну реализацију наставе страних језика на нематичним департманима, и то са циљем да се укаже на могућности и начине што квалитетнијег конципирања часова и рада у овој области. Посвећена је пажња мотивацији за учење страних језика па је у том циљу изнет низ фактора који наводе оног ко учи неки језик да примени своју језичку способност на учење језика. Теоријски део рада употпуњен је резултатима истраживања којe je показалo да врста мотивације детерминише и сам ток учења страног језика. Анализом резултата истраживања утврђене су и идентификоване потребе студената те су донешени закључци о начинима и могућностима квалитетнијег конципирања наставе и мотивисања ученика. | | | | | | | | |
| Рад припада научној области докторске дисертације | | | | ДА | **НЕ** | | ДЕЛИМИЧНО | |
| **НАПОМЕНА**: уколико је кандидат објавио више од 5 радова, додати нове редове у овај део документа | | | | | | | | | | | |
| **ИСПУЊЕНОСТ УСЛОВА КАНДИДАТА ЗА ПОДНОШЕЊЕ ЗАХТЕВА ЗА ОДОБРАВАЊЕ ТЕМЕ** | | | | | | | | | | | |
| **Кандидат испуњава услове предвиђене Законом о високом образовању, Статутом Универзитета и Статутом Факултета да поднесе захтев за одобравање теме докторске дисертације** | | | | | | | | | | **ДА** | **НЕ** |
| Кандидаткиња мср Александра Ђорђевић (девојачко Петковић) испуњава све услове предвиђене одговарајућим законским и подзаконским актима (члан 40 Закона о високом образовању, члан 152 Статута Универзитета у Нишу, члан 135-137 Статута Филозофског факултета, Правилник о поступку припреме и условима за одбрану докторске дисертације Универзитета у Нишу од 04.06.2018. године, СНУ број 8/16-01-005/18-014). Овде се посебно мисли на уверење да је испунила све обавезе предвиђене студијским програмом докторских академских студија филологије на Филозофском факултету у Нишу (освојила је 120 ЕСПБ, положила све испите са просечном оценом 10 и уписала шести семестар) те тиме стекла право да поднесе захтев за одобравање пријаве теме докторске дисертације. Такође, кандидаткиња је приложила биографске податке, списак објављених радова и саме радове (наведени и описани на претходним страницама овог извештаја), име предложеног ментора и изјаву предложеног ментора о прихватању менторства, те, коначно, предлог и образложење теме и истраживања којим жели да се бави у својој докторској дисертацији. | | | | | | | | | | | |
| **ИСПУЊЕНОСТ УСЛОВА МЕНТОРА** | | | | | | | | | | | |
| Име и презиме, звање | | Милена Каличанин, ванредни професор | | | | | | | | | |
| Ужа научна област за коју је изабран у звање | | Филолошке науке, Англоамеричка књижевност и култура | | | | | | | | | |
| Датум избора | | 01.11. 2019. | | | | | | | | | |
| Установа у којој је запослен | | Филозофски факултет Универзитета у Нишу | | | | | | | | | |
| Е-пошта | | milena.kalicanin@filfak.ni.ac.rs | | | | | | | | | |
| **Најзначајнији радови ментора из научне области којој припада тема докторске дисертације** | | | | | | | | | | | |
| **Р. бр.** | **Аутор-и, наслов, часопис, година, број волумена, странице** | | | | | | | | | **Категорија** | |
| 1. | Милена Костић, Културни идентитет српске дијаспоре у Канади, Теме, часопис за друштвене науке, Универзитет у Нишу, 4/2011, октобар-децембар 2011, ISSN 0353-7919, UDC 316.723 (163.41) (71), 1257 -1270.  <http://teme2.junis.ni.ac.rs/public/journals/1/previousissues//teme4-2011/teme4-2011.htm> | | | | | | | | | M24 | |
| 2. | Милена Костић, Весна Лопичић  “She would never know“: Failed Cultural Contacts in Atwood`s The Man from Mars. Зборник радова Сусрети народа и култура, 2015. ISBN 978-86-6349-039-0, UDC 821.111(71).09316.7(71), уредник Мирјана Лончар-Вујновић, стр. 13-33. | | | | | | | | | M13 | |
| 3. | Милена Каличанин, Fact vs. Fiction in Rudy Wiebe's Where is the Voice Coming From? Neohelicon:Volume 44, Issue 1, June 2017. ISSN: 0324-4652 (Print) 1588-2810 (Online), doi:10.1007/s11059-017-0371-3 <http://link.springer.com/article/10.1007/s11059-017-0371-3> стр. 169-176 | | | | | | | | | M23 | |
| 4. | Милена Костић, Gender Trouble in Sandra Louise Birdsell’s “Night Travellers”: Attempt at Subversion of Patriarchal Mennonite Identity, Gender in Literature, ed. Nieves Pascal and Jan Gbur, Pavol Jozef Safarik University in Kosice, Faculty of Arts, 2013, ISBN 978-80-8152-092-1, 135-162 | | | | | | | | | M14 | |
| 5. | Милена Костић, Весна Лопичић,  “I Will not Cease to be’’: Voicing the Alternative in Beth Brant’s ‘’A Long Story’’, Central European Journal of Canadian Studies, volume 8, Masarykova Univerzita Brno 2012, ed. Jason Blake, ISBN 978-80-210-5970-2, ISSN 1213-7715, p. 23-31  <https://digilib.phil.muni.cz/handle/11222.digilib/125680> | | | | | | | | | M23 | |

|  |  |  |  |
| --- | --- | --- | --- |
| **Менторства у последње три године** | | | |
| **Р. бр.** | **Име и презиме докторанда, тема докторске дисертације, факултет/универзитет** | **Датум именов.** | **Датум одбране** |
| 1. | Сања Игњатовић, *Постмодерна тумачења савремене канадске кратке приче/ Postmodern interpretations of the contemporary Canadian short story*, Универзитет у Нишу, Филозофски факултет | 16.10. 2019. | 06.11. 2020. |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Ментор испуњава услове предвиђене Законом о високом образовању, Статутом Универзитета и Статутом Факултета** | | | | | | | | | **ДА** | **НЕ** |
| Предложени ментор испуњава све услове прописане чланом 13 Правилника о поступку припреме и условима за одбрану докторске дисертације Универзитета у Нишу од 4. 6. 2018. године (СНУ број 8/16-01-005/18-014), и то, у претходних 10 година, 24 бода за радове у часописима са листа SSCI или SSCIe, SCI или SCIe, ERIH, HEINONLINE, ECOLIBRI и EconLit или у часопису категорије М24, при чему је минимални услов 4 бода; затим 52,5 бода за радове у категоријама: M11, М12, М13, М14, М21, М22, М23, М24, М31, М32, М33, М34 и М51, при чему је минимални услов 20 бодова. Све релевантне референце предложеног ментора припадају истој научној области као и предложена тема докторске дисертације кандидаткиње. Проф. др Милена Каличанин (девојачко Костић) је, на дан пријаве кандидаткиње, 18.6.2021, објавила двадесет радова у последњих десет година из области којој припада предложена теза, од тога четири категорије М23, два категорије М24, један категорије М13, шест категорије М14, четири категорије М51, један категорије М45 и два категорије М33. | | | | | | | | | | |
| **ОБРАЗЛОЖЕЊЕ ТЕМЕ** | | | | | | | | | | |
| Предлог наслова теме докторске дисертације | | | Родне улоге, културни стереотипи и утопија равноправности у прози Маргарет Атвуд, Елене Феранте и Чимаманде Нгози Адичи: феминистичко читање | | | | | | | |
| Научно поље | | | Друштвено-хуманистичке науке | | | | | | | |
| Научна област | | | Филолошке науке | | | | | | | |
| Ужа научна област | | | Англоамеричка књижевност и култура, италијанска књижевност и култура, феминистичка критика, утопијске студије | | | | | | | |
| Научна дисциплина | | | Књижевна теорија и критика | | | | | | | |
| 1. | Предмет научног истраживања *(до 800 речи)* | | | | | | | | | |
| Дисертација под називом **Родне улоге, културни стереотипи и утопија равноправности у прози Маргарет Атвуд, Елене Феранте и Чимаманде Нгози Адичи: феминистичко читање** бави се анализом наративног дискурса три списатељице чији опус разликује, не само време и место настанка, већ и доминантан стваралачки жанр по којем су препознатљиве. Анализом феминистичких аспеката које Маргарет Атвуд, Елена Феранте и Чимаманда Нгози Адичи у свом корпусу проблематизују, рад настоји да сагледа на који се начин феминизам може посматрати као вид критичке свести у склопу савремене културне теорије. Будући да је главни предмет проучавања докторске дисертације родна, класна, социополитичка и културна дискриминација и стереотипизација, један део рада бави се анализом феминистичке дистопијске литературе, те се њом ауторка бави тумачећи роман *Слушкињина прича* Маргарет Атвуд као парадигмом овог жанра, са намером да се читањем дистопијске визије ове списатељице мапирају основне тежње за класном, расном, а пре свега родном равноправношћу. Идеја боље женске будућности основна је премиса феминизма, те се у концепту идеалне родне равноправности могу пронаћи елементи утопијске визије. Утопијско мишљење је, тврди Маскалан, присутно у феминизму од његових зачетака, с обзиром на то да је стремило надилажењу реалности, напретку и промени. Феминисткиње су одувек тежиле друштву које није постојало, то јест „друштву у којем ће жене бити равноправне с мушкарцима, дакле, имати права, слободу, самосталност и могућност развоја својих способности, свету у којем одредница женскости неће утицати на њихов статус људских бића“ (Маскалан 2015, 148). У XX веку настају дела феминистичке дистопије, поджанра који се бави улогом жене у утопијско-дистопијском свету и проблематизује концепт „државе благостања“ као инструмента за успостављање јавног патријархата, друштвене контроле и регулисања сексуалности. Премда је традиција утопијске мисли одувек укључивала преиспитивање родне неравноправности, канонски текстови у овој сфери нису се бавили подробно овим питањем, сматра Букер (Booker 1994, 338). Наиме, док традиционална дистопија обилује тихим и пасивним женама које најчешће представљају оличење негативних вредности описаног друштва, рушењем ових баријера, Атвуд ствара сасвим другачији свет од онога који је до тада био једини могућ за жене у негативној утопији (Baccolini 1992, 137). Атвуд у својим романима проматра извесне културолошке проблеме, попут улоге жене у друштву, сексуалности и репродукције, посматрајући их кроз перманентну патријархалну контролу северноамеричког друштва, и западне цивилизације уопште, те представља својеврсну парадигму деконструкције патријархалног ауторитета и друштвене контроле (Howells 2000,141-142).  У раду се затим анализира еманципација жена и развој феминистичке мисли, као и њен уплив и утицај на књижевно стваралаштво у Европи седамдесетих и осамдесетих година двадесетог века кроз *Напуљски циклус* Елене Феранте. Премда је *Напуљска тетралогија* написана у XXI веку, Еленa Феранте експлицира леви феминизам другог, па и трећег таласа, те кроз опис живота женских ликова мапира основне тачке феминизма у Италији, разрађујући идеје мајчинства, брака и развода, као и борбу жена за истинску, а не само начелну равноправност. Опусу Елене Феранте приступа се кроз призму феминистичке критике као и гинокритике. Синкретичким приступом анализирају се политички и поетички аспекти дела полазећи од претпоставке да се извесни еманципаторски ставови и дискурси могу читати из поетике романа као и из начина на који ауторка модификује одређене жанровске конвенције и матрице. Користећи поетику субверзивног потенцијала, Феранте проблематизује друговални феминизам кроз опис живота протагонисткиња током одрастања, школовања и зрелог доба. *Напуљска тетралогија* изазовна је у домену гинокритике не само због конструкције ауторског идентитета жене, већ и зато што однос са другим женама представља есенцијалну улогу у изградњи поетског идентитета протагонисткиње.  У последњем делу тезе бавимо се анализом опуса најпознатије нигеријске списатељице Чимаманде Нгози Адичи, која је постала синоним за модерну феминисткињу XXI века. Бавећи се литерарним и друштвеним феминистичким активизмом ове ауторке, која експлицитно проблематизује расну дискриминацију, њеном опусу се приступа као егземпларном наративу који оцртава изазове са којима се суочава феминизам трећег таласа. Расна маргинализација коју проблематизује Нгози Адичи у својим делима само је један од аспеката дискриминације који настоје да освесте феминисткиње трећег таласа. Наиме, реакције „обојених“ америчких феминисткиња, нарочито црнкиња и лезбијки, заснивају се на тези да се у класичним гинокритичким текстовима изостављају њихова искуства и различитост и да је афирмација књижевности искључиво белих, хетеросексуалних жена идеолошка редукција слична сексистичком одређењу мушке традиције. Адичи користи *густи опис* у својој списатељској креативности и познавање Нигерије и њене историје, како би дисеминирала позитивне нестереотипне приче о људима и култури Африке, док, дајући глас онима чија је перцепција била занемарена дуги низ година, прави отклон од патроцентричног приступа у афричкој књижевности. | | | | | | | | | | |
| 2. | Усклађеност проблематике са коришћеном литературом *(до 200 речи)* | | | | | | | | | |
| Током претходне две деценије, академски феминизам се значајно фрагментирао и дисеминирао у светлу широког спектра нових приступа феминистичкој теорији. У том погледу највише се издиференцирало проблематизовање питања рода и идентитета, те проблем епистемолошке идентификације који обухвата лоцирање женског субјекта. Стога Илејн Шоуволтер (Elaine Showalter ) међу предности теорија рода убраја и то што „мислити у терминима рода представља стално подсећање на друге категорије разлике које структурирају наше животе и текстове“ (Showalter, 1996:18). Сузан Стенфорд Фридман (Susan Stanford Friedman) проблематизује род као аналитичку категорију, те у књизи *Преко рода: нова географија идентитета и будућност феминистичке критике* тврди да род не мора по дефиницији бити бинарна позиција тлачитеља и потлаченог, већ да постоје слојевити, мешовити, релациони и хибридни идентитети, чија је поливалентност последица пресецања класе, рода, сексуалне оријентације, расе, етницитета, па утврђивање субјекатских позиција у тексту у односу на вишеструке факторе назива локационом феминистичком критиком (Fridman 2005). Према конвенционалним родним поделама женски идентитет је готово увек маргинализован и у подређеној позицији. Хелен Сиксу у есеју *The Newly Born Woman* настоји да предочи родне бинарне опозиције: активност/пасивност, сунце/месец, култура/природа, дан/ноћ, отац/мајка, глава/тело, разумно/емотивно, логос/патос. Сиксу наглашава важност разобличавања ових дихотомија у непрестаној борби за доминацију у патријархалном друштву (Cixous 1986, 63–64).  Управо због своје флуидности, теорије рода омогућавају флексибилан приступ без изразите идеолошке заоштрености карактеристичне за рану феминистичку критику. | | | | | | | | | | |
| 3. | Циљеви научног истраживања *(до 500 речи)* | | | | | | | | | |
| Феминистичка идеологија сведочи о томе да се проблем равноправности намеће као централно питање са којим се сусреће свако критичко сагледавање односа мушкараца и жена у друштву, те проблематизујући питање еманципације као платформе за изграђивање феминистичке свести, рад настоји да анализом дела Атвуд, Феранте и Адичи разобличи механизме којима се жена карактерише као инфериорни *други*, разбијајући митове о женском идентитету и ропском карактеру наметнутих стереотипа о мајчинству, женском телу, сексуалности, класној и расној припадности као значајним аспектима друштвено-политичке реалности. С обзиром на чињеницу да ауторке чија су дела предмет анализе потичу са три различита континента: Маргарет Атвуд – Северна Америка, Елена Феранте – Европа и Чимаманда Нгози Адичи – Африка, циљ рада је да компаративном анализом феминистичких принципа који се експлицирају у делима, укаже на тезу да је идеја родне, класне и расне равноправности у овом тренутку и даље утопија.  Ако је јасно да феминизам преиспитује многе нормативне категорије у друштву, пре свега подређеност жене мушком ауторитету, како унутар породице, тако и у друштву уопште, проблематизујући управо питање индивидуалних слобода, феминистичке дистопије третирају питање формирања колективног ентитета које женама дозвољава могућност индивидуалности само у оквиру колективног тела потчињеног друштву којим доминирају мушкарци. Корелација између дехуманизације жена и деструкције идентитета огледа се у инсистирању на јединој сврси којој женско тело служи, а то је репродукција, перпетуирајући конзервативну патроцентричну максиму *tota mulier in utero*. Узевши у обзир да Баколини сматра жанр културолошком категоријом која имплицира строге бинарне опозиције између онога што је „нормално“ и што је „девијантно“, управо је ова поставка оно што феминисткиње покушавају да деконструишу, трудећи се да превазиђу позицију инфериорности у традиционалној улози која им је додељена (Baccolini 1992, 139). Анализом романа *Слушкињина прича*, рад настоји да укаже на опасност која и даље постоји у савременом друштву, те представља изврстан пример за анализу неких од аспеката феминистичке дистопије у светлу ктитичког тона који Маргарет Атвуд несумњиво предочава у роману.  Као други циљ анализе истиче се и представљање односа који феминистичка и гинокритика, као и гинеза имају у тумачењу дела Елене Феранте, али и идеја да на њеном корпусу покажемо, како домете, тако и ограничења ових приступа. У делима Елене Феранте као изазовна тачка полазишта јавља се конструкција ауторског идентитета жене и њеног односа са другим женама. Хетерогеност женских ликова у *Напуљској тетралогији* представљена је кроз полифонију њихових гласова, и будући да у лепези разрађених женских ликова има много еманципаторског, кроз њих можемо читати феминистичке принципе политичке утопијске имагинације. Важан аспект читавог опуса Елене Феранте је родна димензија списатељског искуства, будући да је стереотип о жени као бићу без стваралачког талента друштвени продукт чије је дејство психичко, те се писање одувек перципирало као мушка делатност.  Најзад, у складу са отпором према стереотипизацији, борећи се против идеје монолитне аутентичности у књижевности, Адичи у свом наративу експериментише флуидним идентитетом који није зависан од предефинисаног есенцијализма, са намером да покаже да постоји више од једне дефиниције Африканца/Африканке, те је циљ рада да укаже на перманентну пролиферацију стереотипа али и да укаже на алтернативу. | | | | | | | | | | |
| 4. | Очекивани резултати, научна заснованост и допринос истраживања *(до 200 речи)* | | | | | | | | | |
| Као значајан простор борбе за права жена и област испољавања издваја се управо књижевна пракса, било да је реч о писању књижевних текстова или о деловању и уређивању феминистичке периодике. У раду се поставља питање како је феминизам утицао на тумачење књижевности, како и да ли се проширује његова методологија, затим да ли су друштвеноисторијски процеси везани за родну равноправност у вези са начином на који се у књижевним делима обрађују теме, ликови и мотиви и најзад, како се уз помоћ феминистичких сазнања тумаче књижевни жанрови. Као допринос ревидирању књижевног поља, укрштајући гинокритички приступ и феминизам, указује се на потенцијалне начине на које феминистичка читања мењају читање књижевности. Постколонијални приступ послужио је као полазиште за разобличавање наметнуте дискриминаторне дихотомије центар-маргина, док је анализа дистопијског наратива, као спој имагинације и катастрофе, послужила да пружи слику друштва у настојању да понуди „упозорење где ћемо стићи ако наставимо да се кећемо смером којим смо већ кренули“ (Atwood 2011).  Ауторка овог рада има за циљ да тумачењем опуса трију списатељица покуша да идентификује заједничке елементе у њиховом стваралаштву, али да истовремено укаже на разлике и потенцијална неслагања у перцепцији, еволуцији и будућности феминистичке свести. | | | | | | | | | | |
| 5. | Примењене научне методе *(до 300 речи)* | | | | | | | | | |
| Приступ који ће се користити у истраживању је еклектичан и сагледава предмет из три различите, али, како се жели доказати, повезане перспективе. Анализом књижевног корпуса Маргарет Атвуд полази се од анализе античке утопијске мисли, као парадигме друштва које не постоји, али представља когнитивну мапу могућег. С тим у вези, дистопијску књижевност могли бисмо окарактерисати као ону која представља директну опозицију утопијској мисли, упозоравајући на потенцијалне негативне последице апсолутне и несмотрене утопије, те Букер сматра да свака књижевност која нуди друштвену и политичку критику може бити читана у кључу дистопије (Booker 1994,3) и сходно томе дистопијска књижевност не представља одређени жанр, већ посебну врсту критичке енергије или духа (Blaim 2013,82). Опусу Елене Феранте и Чимаманде Нгоци Адичи приступа се кроз призму феминистичке критике као и гинокритике. Синкретичким приступом анализирају се политички и поетички аспекти дела полазећи од претпоставке да се извесни еманципаторски ставови и дискурси могу читати из поетике романа као и из начина на који ауторке модификују одређене жанровске конвенције и матрице. С обзиром на чињеницу да је Адичи са афричког континента, постколонијални аспект њеног опуса значајан је чинилац у домену тумачења, како дела, тако и ауторкиних антиколонијалних ставова. Полазећи од претпоставке да постколонијалне студије настоје да разобличе Западну идеологију која поставља у центар белог мушкарца (углавном) хришћанина средње или високе класе, представљајући га као норму, чиме се припадник друге расе, класе или вероисповести поима као девијација, то јест *други*, онда би се идеја *другости* могла довести у везу са феминистичким идејама које настоје да осветле глас жена, дискурс који је вековима узиман као другост, занемариван и маргинализован устаљеним маскулиним поставкама. Стога опус Чимаманде Адичи представља плодно тло за промишљање аспеката у њеном наративу који мењају парадигму маскулине матрице којима је црним женама дуги низ година одузиман глас у постколонијалној патријархалној култури. | | | | | | | | | | |
| Предложена тема се прихвата неизмењена | | | **ДА** | | | НЕ | | | | |
| Коначан наслов теме докторске дисертације | | | Родне улоге, културни стереотипи и утопија равноправности у прози Маргарет Атвуд, Елене Феранте и Чимаманде Нгози Адичи: феминистичко читање | | | | | | | |
| **ЗАКЉУЧАК** *(до 100 речи)* | | | | | | | | | | |
| Докторска дисертација кандидаткиње мср Александре Ђорђевић позабавиће се проучавањем феминистичких аспеката у делима М. Атвуд, Е. Феранте и Ч. Н. Адичи. У тези ће се сагледати на који се начин феминизам може посматрати као вид критичке свести у склопу савремене културне теорије. Главни предмет проучавања докторске дисертације представља проблематизовање родне, класне, социополитичке и културне дискриминације и стереотипизације, те овако комплексно истраживање свакако може да допринесе развоју феминистичке критичке мисли ван граница наше земље. Стога, Комисија има задовољство да **предложи Наставно-научном већу Филозофског факултета и Научно-стручном већу за друштвене и хуманистичке науке Универзитета у Нишу да *прихвате* овај предлог и тиме омогуће кандидаткињи мср Александри Ђорђевић да започне рад на својој дисертацији.** | | | | | | | | | | |
| **ПОДАЦИ О КОМИСИЈИ** | | | | | | | | | | |
| Број одлуке НСВ о именовању Комисије | | | | **8/18-01-007/21-021** | | | | | | |
| Датум именовања Комисије | | | | **17. 9. 2021. године** | | | | | | |
| **Р. бр.** | | **Име и презиме, звање** | | | | | | **Потпис** | | |
| 1. | | Др Весна Лопичић, редовни професор | | | | председник | |  | | |
| Англоамеричка књижевност и култура | | | Филозофски факултет у Нишу | | |
| (Научна област) | | | (Установа у којој је запослен) | | |
| 2. | | Др Милена Каличанин, ванредни професор | | | | ментор, члан | |  | | |
| Англоамеричка књижевност и култура | | | Филозофски факултет у Нишу | | |
| (Научна област) | | | (Установа у којој је запослен) | | |
| 3. | | Др Владислава Гордић Петковић, редовни професор | | | | члан | |  | | |
| Енглеска и америчка књижевност | | | Филозофски факултет у Новом Саду | | |
| (Научна област) | | | (Установа у којој је запослен) | | |
| 4. | | Др Љиљана Петровић, доцент | | | | | члан |
| Италијански језик | | | Факултет уметности у Нишу | | |
| (Научна област) | | | (Установа у којој је запослен) | | |
| Датум и место:  Ниш и Нови Сад, 8.10. 2021. | | | | | | | | | | |